|  |  |  |
| --- | --- | --- |
|  | DEN NORSKE KIRKE**RANDESUND MENIGHETSRÅD** | Liane Ringvei 104638 KristiansandTlf 38 19 68 80E-mail: Randesund.Menighet@Kristiansand.kommune.no |

**Referat fra menighetsrådsmøte (MR), tirsdag 21. mars 2017, kl. 19.30**

Tilstede: Jan Georg Ribe, Lars Ivar Gjørv, Eivind Martinsen, Signe Brit Kåsi, Mats Nesmann, Øistein Vigemyr, Haakon Ekberg, Kristin Aarsland og Åsne-Louise Halvorsen (sekretær) .

Åpningsord ved Jan Georg Ribe.

|  |
| --- |
| **SAKER:** |

**27/17 Godkjenning av innkalling og dagsorden**

 Vedtak: Innkalling og dagsorden godkjennes.

**28/17 Godkjenning av referat fra 08. mars 2016**

Vedtak: referatet godkjennes, med følgende tilføyelse: Foreløpig regnskap godkjennes, under forutsetning av revisors godkjenning.

**29/17 Status konfirmasjonsundersøkelsen**

Lars Ivar Gjørv orienterte om forberedelser til spørreundersøkelse, og menighetsrådet tok dette til orientering.

**30/17 Menighetsfest**

Evaluering. Momenter som fremkom:

1. Line Mastad gjorde en formidabel innsats og ble rost av alle.
2. Alle var enige om at dette var en suksess.
3. Det hadde vært bedre å kalle det «menighetsfest», slik at menighetens folk lettere kunne invitert med seg noen venner.
4. Markedsføringen må vurderes nøyere neste gang. Ord som giverfest og frivilligfest ble ikke oppfattet som vi ønsket.
5. Det bør vurderes om vi skal arrangere en slik fest i mars årlig eller hvert annet år. Den kan f.eks. gjennomføres lørdag før årsmøtet.
6. Påmelding bør gjøres på en enklere måte.

Vedtak: Vurdering om vi skal arrangere nye fester settes opp som sak på neste menighetsråd.

**31/17 Årsmøtet**

 Evaluering.

1. Menighetsrådet var meget tilfreds med gjennomføringen.
2. Formaliteter manglet, blant annet protokoll.
3. Daglig leder skriver referat.

Vedtak: Det forutsettes at årsmøtet neste år får en ramme med de nødvendige formaliteter.

**32/17 Kunstutstilling og veikirke i sommer i Søm kirke**

Sakspapirer var utsendt, brev fra Jan Fjelde og referat fra møte med kunstkoordinatorer, 2017-03-02.

Vedtak: Saken tas til orientering. Det skal utredes hva som må til for å fremstå som full veikirke. Saken tas opp igjen på neste møte.

**33/17 Arbeid med strategiarbeidet**

Innspill fra Kristin Aarsland og Åsne-Louise Halvorsen (sekr.)

Respons fra menighetsrådet:

1. Menighetsrådet kan ikke foreta dette arbeidet uten staben.
2. Gjøre det enklest mulig.
3. Hvordan skal arbeidsmetodikken være?
4. Hva starter vi med? Nåtidssituasjonen kan være en start.
5. Vi kan starte med en SWOT analyse og la dette ende opp i f.eks. tre konkrete utfordringer/konklusjoner for videre arbeid.
6. Vi kunne tatt tre – fire konkrete områder vi vet det er behov å få utviklet, f.eks. konfirmantarbeidet, søndagsskolen, felles verdiforståelse for de frivillige, oppdatert IKT tekning rundt mailer og kontaktpersoner/frivillig og hvordan nå familiene? Her kunne vi laget en SWOT analyse som utgangspunkt.
7. Kan vi bruke en lørdag (med stab og menighetsråd) fra f.eks. kl. 10.00 – 16.00, inklusive god lunsj?
8. Et felles møte med staben bør arrangeres for å legge grunnlaget for videre arbeid.
9. Vi bør lage en utfordring (spørreundersøkelse) til menigheten med f.eks. noen påstander som må svares på; hva fungerer og hva fungerer ikke? Dette bør skje i forkant av lørdagen med stab og menighetsråd.

 Vedtak: Prosessen med tidsplan og innhold starter neste menighetsråd.

**34/17 Stillingsprosent på vikar for diakon Anne Eidjord**

Vedtak: det ansettes vikar for diakonen i 60 % stilling, så sant det er mulig å gjennomføre ansettelsen på disse premissene.

**35/17 Eventuelt**

35/17 – 1 Kan noen i menighetsrådet tenke seg å sitte i misjonsutvalget?

 Vedtak: tas opp neste menighetsråd.

35/17 – 2 Kortrapper i Søm kirke, behov meldt av RABA koret.

Vedtak: Daglig leder kontakter ansvarlige i RABA, med oppfordring til å ordne dette selv ved hjelp av foreldre.

35/17 – 3 Neste menighetsråd kalles diakoniutvalget inn til menighetsrådet.

Jan Georg Ribe Åsne-Louise Halvorsen

Leder Daglig leder